b'\n_START_ARTICLE_\nFriedrich Layriz\n_START_PARAGRAPH_\nFriedrich Layriz (f\xc3\xb8dt 30. januar 1808 i Nemmersdorf som senere er blitt en del av Goldkronach i Tyskland, d\xc3\xb8d 18. mars 1859 i Unterschwaningen) var en tysk luthersk prest og hymnolog._NEWLINE_Layriz hadde stor betydning for hymnologien gjennom sitt arbeid der han samlet og gjennoppdaget salmer skrevet f\xc3\xb8r opplysningsteologien. Disse var i hovedsak glemt eller sterkt bearbeidet, noe som ogs\xc3\xa5 gjalt deres polyrytmikk. I 1844 gav han ut den programmatiske Kern des deutschen Kirchenlieds von Luther bis Gellert som fikk stor p\xc3\xa5virkning p\xc3\xa5 salmeb\xc3\xb8kene i Bayern, Tyskland og i det tyskspr\xc3\xa5klige Nord-Amerika. Dette var ikke en historisk-kritisk utgave, men en bruksbok for menighetssang. Han gjorde ogs\xc3\xa5 tilf\xc3\xb8yelser og endringer, slik som 3. og 4. vers p\xc3\xa5 \xc2\xabDet hev ei rose sprunge\xc2\xbb. Hans tredje vers st\xc3\xa5r i dag i Norsk salmebok 2013. Layriz forsket ogs\xc3\xa5 p\xc3\xa5 liturgikk.'